recursal/SuperWikiNEXT-32B huggingface dataset:
**ஸ்ரீ கிருஷ்ணதேவராயார் பல்கலைக்கழகம்** (*Sri Krishnadevaraya University*) என்பது இந்தியாவின் ஆந்திரப் பிரதேசத்தில் உள்ள அனந்தபூரில் உள்ள ஒரு பொதுப் பல்கலைக்கழகமாகும். இது 25 ஜூலை 1981-ல் நிறுவப்பட்டது. 16ஆம் நூற்றாண்டின் விஜயநகரப் பேரரசின் கற்றல் மற்றும் கலைகளின் புரவலரான ஸ்ரீ கிருஷ்ணதேவராயரின் நினைவாக இந்தப் பல்கலைக்கழகம் பெயரிடப்பட்டது.

வரலாறு
------

அனந்தபூர் ஸ்ரீ கிருஷ்ணதேவராயா பல்கலைக்கழகத்தில் உள்ள ஸ்ரீ கிருஷ்ணதேவராயர் சிலை
இப்பல்கலைக்கழகம் 1968-ல் தொடங்கப்பட்ட ஸ்ரீ வெங்கடேஸ்வரா பல்கலைக்கழகத்தின் முந்தைய முதுகலை மையத்தின் ஒரு பகுதியாகும். பின்னர், 1976-ல், இந்த முதுகலை மையம் தன்னாட்சி நிலையை அடைந்தது. 1981 முதல் பல்கலைக்கழகமாகச் செயல்படத் துவங்கியது. இதன் முதல் இரண்டு தவணைகளுக்குத் துணைவேந்தர் பதவியினை எம். ஏ. பெல் (1981–87) வகித்தார்.

1987-ல், ரூ. 1.2 கோடியில், பல்கலைக்கழக மானியக்குழுவின் நிதியுதவியுடன் ஸ்ரீ கிருஷ்ணதேவராயா நிர்வாகவியல் நிறுவனம் தொடங்கப்பட்டது. 1988-ல், முதலில் ஒரு ஒற்றையாட்சி நிறுவனமாக இருந்த பல்கலைக்கழகம், பின்னர் முழு அளவிலான இணைப்புப் பல்கலைக்கழகமாக மாறியது. ஸ்ரீ வெங்கடேஸ்வரா பல்கலைக்கழகத்தின் அதிகார வரம்பிற்கு உட்பட்ட நிறுவனங்களாக கர்னூலில் உள்ள முதுகலை மையம் 1993-ல் ஸ்ரீ கிருஷ்ணதேவராயா பல்கலைக்கழகத்தின் கீழ் மாற்றப்பட்டது. ஸ்ரீ கிருஷ்ணதேவராயா பல்கலைக்கழக பொறியியல் மற்றும் தொழில்நுட்பக் கல்லூரி 2006-ல் தொடங்கப்பட்டது.

வளாகம்
------

482 ஏக்கர்கள் (1.95 km2) நிலப்பரப்பில் கிராமப்புற சூழலில் அமைந்துள்ள, இப்பல்கலைக்கழகத்தில் அறிவியல் எந்திர மையம், மத்திய நூலகம், கணினி மையம், சுகாதார மையம், உடற்பயிற்சி கூடம், வெளிப்புற அரங்கம், கலையரங்கம் மற்றும் ஆய்வுத் துறைகள், ஆய்வகங்கள், வங்கி உள்ளிட்ட வசதிகளுடன் 24\*7 தன்னியக்க வங்கி இயந்திரம், தங்கும் விடுதிகள் மற்றும் ஊழியர்களுக்கான குடியிருப்புகளும் உள்ளன.

வசதிகள்
-------

நூலகத்தில் 13,600 எண்ணிக்கையிலான தொகுதிகள் உள்ளன. ஒரு புத்தக வங்கி, *இன்ப்ளிப்* வலை வசதி மற்றும் பல்கலைக்கழக நூலகங்களுக்கான மென்பொருள் வசதியும் உள்ளது.

ஸ்ரீ கிருஷ்ணதேவராயா பல்கலைக்கழகம் பல்கலைக்கழகத்தைத் தவிர இணைந்த கல்லூரிகள் மூலம் முனைவர், ஆய்வியல் நிறைஞர், முதுநிலை மற்றும் இளநிலை கலை/அறிவியல் படிப்புகளை வழங்கி வருகிறது.

மேற்கோள்கள்
-----------

1. ↑  "Vice Chancellor". *www.skuniversity.ac.in*. 21 August 2017 அன்று பார்க்கப்பட்டது.
2. ↑

வெளி இணைப்புகள்
---------------

* அதிகாரப்பூர்வ இணையதளம்
வைநிறமான/வைநிறமாகாத நிலையிலுள்ள பூக்களையும் இலைகளையும் கொண்டுள்ள ஸ்பானிய புளூபெல்சு தாவரம் (*Hyacinthoides hispanica*). வைநிறமான இலைகளின் அதிகபட்ச நீளம் 50 செமீ.
கும்பகலசத்தின் அடியில் முளைக்கவிடப்பட்ட நவதானியங்கள் வைநிறமாதலைக் காட்டுதல்
**வைநிறமாதல்** (*Etiolation*)/iːtɪəˈleɪʃən/ என்பது முழுமையாக ஒளி கிடைக்காத அல்லது பகுதியளவு ஒளி கிடைக்கும் பூக்கும் தாவரங்களில் காணப்படும் ஒரு நிலைமை ஆகும். இத்தாக்கத்தினால் தாவரத் தண்டு பலவீனமாகி நீட்சியடைந்து காணப்படுவதுடன் அடர்த்தியில்லாத சிறிய இலைகளைக் கொண்டதாகவும் காணப்படும். **பசுமை வளர்ச்சி** (*de-etioloation*) என்பது இதற்கு எதிர்மறையாக செறிவான பசுமையுடம் தாவரம் சடைத்து வளர்வதைக் குறிக்கும்.

தாக்கங்கள்
----------

வைநிறமாதல் காரணமான நீட்சியடைதல் காரணமாகத் தாவரம் மண்ணின் கீழ் அல்லது போட்டித் தாவரங்களின் கீழிருந்து மற்றும் இலைச் சருகுகளிலிருந்து ஒளியை நோக்கி வளரவும் முடிகின்றது. இதன் வளரும் முனை ஒளிக்கு அதீத உறுத்துணர்ச்சி கொண்டதாகவும் கவரப்படக் கூடியதாகவும் காணப்படும்.

இங்கு நிகழும் மாற்றங்கள்:

1. இலைகளும் தண்டுகளும் நீட்சியடைதல்.
2. இலை மற்றும் தண்டுகளில் உள்ள கலச்சுவர் பல்வீனமடைதல்.
3. நீளமான கணுவிடைவெளி காரணமாக ஐதான இலை ஒழுங்கு.
4. பச்சயம் அழிதல் காரணமாக வெளிறிய மஞ்சள் நிறம் காணப்படுதல்.

இந்நிகழ்வு தாவர ஓளிவாங்கி நிறமிகள் ஒளிக்கு ஆட்படுவதால் கட்டுப்படுத்தப்படுகின்றன. குருத்து முளைக்கும்போது, தாவர நிறமி A-யும் B-யும் சிவப்பு, அப்பாலைச் சிவப்புக் கதிர்களுக்கு நேர்விகிதத்தில் ஆட்பட்டு துலங்குகின்றன. அதேவேளையில் குருத்து மேற்பரப்புக்கு வரும்போது மறைநிறமி 1 நீல ஒளிக்குத் துலங்குகின்றது.

காரணிகள்
--------

வைநிறமாதல் ஆக்சின் எனப்படும் தாவர இயக்குநீர் மூலம் கட்டுப்படுத்தப் படுகின்றது. இது உச்சியாட்சியைப் பேணுவதற்காக தவர உச்சி மூலம் சுரக்கப்படுகின்றது. ஆக்சின் சுரக்கப்ப்டும் இடத்திலிருந்து கீழ் நோக்கிக் கடத்தப்படுவத்ன் மூலம் கக்கவரும்புகளில் வளர்ச்சியை மட்டுப்படுத்துவதற்கும் செயற்படுகின்றாது. ஆக்சின்கள் ஒளியின் முன்னிலையில் வினைத்திறன் கொண்டவையல்ல. இவை வினைத்திறனுள்ளவையாயுள்ளபோது இவை கலச்சுவர்களில் புரத்தொன்களை வெளியேற்றச்செய்கின்றன. இது காடித்தன்மையை அதிகரிப்பதன் மூலம் கலச்சுவர்களில் எக்‌பான்சன் எனப்படும் இயங்குநீரைத் தூண்டுகின்றது. இவை கலச்சுவரை நலிவடையச் செய்து விரிவடையச் செய்கின்றன.

மேற்கோள்கள்
-----------

1. ↑  Burgess, Jeremy (1985). *An Introduction to Plant Cell Development*. CUP Archive. பக். 55. பன்னாட்டுத் தரப்புத்தக எண்:0-521-31611-1.. பார்த்த நாள்: 2011-01-17.
2. ↑  "Plant Physiology 4th Edition" Taiz and Zeiger (2006)
3. ↑  Whippo, CW; Hangarter, RP (2006). "Phototropism: Bending towards enlightenment". *The Plant cell* **1 8** (5): 1110–9. doi:10.1105/tpc.105.039669. பப்மெட்:16670442.
4. ↑  Purves, William K.; Sadava, David; Orians, Gordon H. (2004). *Life: The Science of Biology. Volume III: Plants and Animals*. Macmillan. பக். 745.. பார்த்த நாள்: 2011-01-17.

வெளியிணைப்புகள்
---------------

* Etiolation
**ஸ்ரீ சாரதா மகளிர் கல்லூரி**, சுவாமி சித்பவானந்தர் நிறுவிய **இராமகிருஷ்ண தபோவனம்**, திருப்பராய்த்துறை நிர்வாகத்தின் கீழ் 1961ல், மகளிர் கல்வி மேம்பாட்டிற்காக, சேலத்தில் நிறுவப்பட்டது. 1998ஆம் ஆண்டு முதல் இக்கல்லூரி, சேலம் பெரியார் பல்கலைக்கழகத்தின் இணைப்புக் கல்லூரியாக செயல்படுகிறது.

அமைவிடம்
--------

ஸ்ரீ சாரதா மகளிர் கல்லூரி சேலம் மாநகரில் நகர்ப் பகுதியில் உள்ள தன்னாட்சி பெற்ற பெண்களுக்கான கல்லூரிகளில் ஒன்றாகும்.

வரலாறு,
-------

மகளிர் மேம்பாட்டிற்காக 1961ஆம் ஆண்டில் துவக்கப்பட்ட இக்கல்லூரி கலை, அறிவியல் மற்றும் வணிகவியல் துறைகளில் இளங்கலை, முதுகலைக் கல்வி பட்டப்படிப்புகளை வழங்குகிறது. சென்னைப் பல்கலைக்கழகத்தின் கீழ் இயங்கிய இக்கல்லூரி, 1998 இல் பெரியார் பல்கலைக்கழகம் உருவாக்கப்பட்ட போது அதனுடன் இணைக்கப்பட்டது. பின்னர் தன்னாட்சி அந்தஸ்து பெற்றது.

துறைகள்
-------

* தமிழ்
* ஆங்கிலம்
* தாவரவியல்
* வேதியியல்
* வர்த்தகம்
* கணினி அறிவியல்
* பொருளியல்
* புள்ளியியல்
* மனையியல்
* வரலாறு
* கணிதம்
* இயற்பியல்
* விலங்கியல்

மேலும் பல்வேறு துறைகளில் பட்டப் படிப்புகள், பட்ட மேற்படிப்புகள் மற்றும் முனைவர் பட்டப் படிப்புகள் பயிற்றுவிக்கப்படுகின்றன.

மேற்கோள்கள்
-----------

1. ↑  "History and Development". 2017-04-03 அன்று மூலம் பரணிடப்பட்டது. 2017-06-15 அன்று பார்க்கப்பட்டது.

வெளி இணைப்புகள்
---------------

* கல்லூரியின் இணையத்தளம்
**அல்லீ வைபர்த் தவுகிளாசு** *(Allie Vibert Douglas)*, (திசம்பர் 15, 1894 – 2 ஜூலை 1988), ( இவர் வழக்கமாக தன் நடுப்பெயால் அழைக்கப்படுகிறார்) ஒரு கனடிய வானியலாளர் ஆவார். இவரே கனடிய முதல் வானியற்பியலாளரும் ஆவார்.

வாழ்க்கை
--------

தவுகிளாசு பிறந்த ஆண்டே இவருடைய பெற்றோர் இருவருமே இறந்துவிட்டதால், இங்கிளாந்து, இலண்டனில் தன் அண்ணன் ஜார்ஜ் வைபர்த் தவுகிளாசுவுடனும் பாட்டியுடனும் வாழ்ந்துள்ளார். இவரது பாட்டனாராகிய மாண்புறு ஜார்ஜ் தவுகிளாசு பெயர்பெற்ற மெதடிய (மெதடிஸ்த) மதக்குருவும் கல்வியாளரும் ஆவார். இவரும் இவரது அண்ணனும் 1904 இல் மாண்டிரீலுக்குத் திரும்பிவந்து வெசுட்டுமவுண்ட் கல்விக்கழகத்தில் சேர்ந்து படித்தனர். வளர்ந்ததும், தவுகிளாசு அறிவியலில் ஆர்வம் கொண்டாலும் அவரது பாலினம் அதர்குத் தடையாக இருப்பதை உணரலானார்.ரிவர் பெ ஏன்பதாலேயே இவர் படித்த உயர்நிலைப்பள்ளி அறிவியல் குழுவில் சேர்க்கப்படவில்லை. இவரது அண்ணன் இச்சிக்கலுக்குத் தீர்வாக உரைகள் நிகழும்போது கதவைத் திறந்துவைத்து வகுப்பறைக்கு வெளியில் இருந்தே அறிவியல் உரைகளைக் கேட்க வழிசெய்துள்ளார். இவர் த்ன் வகுப்பில் உயர்தகைமையுடன் கல்வியை முடித்து மெக்கில் பலகலைக்கழகத்துக்கான உதவிநல்கையும் பெற்றுள்ளார்.

இவர் 1912 இல் கணிதத்திலும் இயற்பியலிலும் மெக்கில் பல்கலைக்கழகத்தில் தகைமைப் பட்ட வகுப்பில் தொடங்கிப் படிக்கலானர். எனினும், இவரது மூன்றாம் ஆண்டு படிப்பின்போது முதல் உலகப்போர் வெடித்ததால் படிப்பு தடைபட்டது.லிவரது அண்ணன் அலுவலரகி, இங்கிலாந்து, இலண்டனில் தங்கியுள்ளார். ஆபோது அவர் அல்லீயையும் அத்தைகளாகிய மினா, மேரி இருவரையும் தன்னுடனரிலண்டனுக்கு வந்து தங்கும்படிக் கூறியுள்ளார். அல்லீ அப்போது தன் குடும்ப நண்பரின் வேண்டுதலின்பேரில் போர் அலௌவலகத்தில் புள்ளியியலாளராகச் சேர்ந்துள்ளார்.ஐவர் வேலைசெய்த இடத்தில் குண்டுகள் வெடித்தாலும்மயராது பணிபுரிந்து அன்று தேசியப் பொதுப்பணியில் ஈடுபட்ட அனைத்து மகளிரை விட உயர்ந்த சம்பளத்தைப் பெற்றுள்ளார். இவர் 1918 இல், தன் 23 ஆம் அகவையில், தனது பணிக்காக பிரித்தானியப் பேரரசு ஆணையைப் பெற்றார்.

மேற்கோள்கள்
-----------

1. ↑  "Douglas, Allie Vibert (1894-1988)". *Queen's University Encyclopedia*. 2014-05-18 அன்று மூலம் பரணிடப்பட்டது. 2018-01-10 அன்று பார்க்கப்பட்டது.
2. ↑  Helen Sawyer Hogg (July 1989). "A. Vibert Douglas". *Physics Today* **42** (7): 88–89. doi:10.1063/1.2811101.. பார்த்த நாள்: 2018-01-10.
3. 1 2 3 4  Crossfield, E. Tina (1997). Benjamin F. Shearer. ed. *Notable women in the physical sciences : a biographical dictionary* (1. publ. ). Westport, Conn. [u.a.]: Greenwood Press. பன்னாட்டுத் தரப்புத்தக எண்:0313293031. .
4. ↑  Dent, John Charles (1880). *The Canadian Portrait Gallery*. **II**. Toronto: John B. Magurn. பக். 95. .

* Allie Vibert Douglas fonds
[*தொடர்பிழந்த இணைப்பு*] at Queen's University Archives
**இடையாறு** அல்லது **திரு இடையாறு, திருஇடையாறு, திருவிடையாறு, தி. எடையார்** (T. Edayar) என்பது இந்திய ஒன்றியம், தமிழ்நாட்டின், கள்ளக்குறிச்சி மாவட்டம், உளுந்தூர்பேட்டை வட்டத்தில் உள்ள ஒரு சிற்றூர் ஆகும். இவ்வூருக்கு *ஏனாதிமங்கலம்* என்னும் பெயரும் உண்டு. ஏனாதிப் பட்டம் பெற்ற ஒருவருக்கு அரசரால் அளிக்கப்பட்ட ஊராக இது இருக்க வேண்டும் என கருதப்படுகிறது.

அமைவிடம்
--------

இந்த ஊரானது திருவெண்ணெய் நல்லூர் (சாலை) தொடருந்து நிலையத்திற்கு வடமேற்கே ஒரு கி.மீ. தொலைவில் திருவெண்ணெய் நல்லூர் ஊருக்கு வடமேற்கே 5 கி.மீ. தொலைவில் மலட்டாற்றின் தென்கரையில் இருக்கிறது. இவ்வூருக்குத் தென்மேற்கே 6 கி.மீ. தொலைவில் கெடிலம் ஆறு ஓடுகிறது. இங்கே மலட்டாற்றின் குறக்கே சிறு அணை ஒன்று உளளது.

இடையாறில் சுந்தரரின் பாடல் பெற்ற மருந்தீசர் கோயில் உள்ளது. இறைவன் பெயர்: இடையற்றீசன்; அம்மன் பெயர்; சிற்றிடைநாயகி. இங்கே கல்வெட்டுக்கள் உள்ளன. கல்வெட்டில், கோயிலின் பெயர் மருதந்துறை எனச் சொல்லப்பட்டுள்ளது.

குறிப்புகள்
-----------

1. ↑  புலவர் சுந்தர சண்முகனார் (1993). "கெடிலக் கரை நாகரிகம்". *நூல்*. மெய்யப்பன்
தமிழாய்வகம். p. 300. 11 சூன் 2020 அன்று பார்க்கப்பட்டது. line feed character in `|publisher=` at position 11 (உதவி)
**சன்யுக்த் சமாஜ் மோர்ச்சா** (*Sanyukt Samaj Morcha*) என்பது இந்தியாவில் உள்ள ஒரு அரசியல் கட்சி ஆகும்.

பின்னணி
-------

2020ஆம் ஆண்டில், இந்திய நாடாளுமன்றத்தால் மூன்று விவசாய சட்டங்கள் நிறைவேற்றப்பட்ட பிறகு, இதற்கு எதிராக பெரும் எதிர்ப்பு ஏற்பட்டது. இந்த சட்டத்தினை இடைநிறுத்தும் வரை, 32 பஞ்சாப் விவசாயச் சங்கங்கள் அரசியலில் பங்கேற்பதில்லை என்று அறிவித்தன.

மூன்று விவசாய சட்டங்களைத் திரும்பப் பெறுவதாக இந்திய அரசாங்கம் அறிவித்த பிறகு, 32 பஞ்சாப் விவசாயச் சங்கங்கள் நடைபெற இருக்கும் பஞ்சாப் சட்டப் பேரவைத் தேர்தலில் பங்கேற்பதாக அறிவித்தன.

புதிய கட்சியின் முதல்வர் வேட்பாளராக பல்பீர் சிங் ராஜேவால் அறிவிக்கப்பட்டார். சம்யுக்த் கிசான் மோர்ச்சா புதிய கட்சியிலிருந்து விலகியது. இதற்கும் சம்யுக்த் கிசான் மோர்ச்சாவிற்கும் தொடர்பு இல்லை என்று கூறியது.

நவன் பஞ்சாப் கட்சியின் தலைவர் தரம்வீர் காந்தி சன்யுக்த் சமாஜ் மோர்ச்சா தனது ஆதரவைத் தெரிவித்தார்.

ஜனவரி 16, 2022 அன்று, அப்னா பஞ்சாப் கட்சி சன்யுக்த் சமாஜ் மோர்ச்சாவுடன் இணைந்தது.

2022 பஞ்சாப் தேர்தல்
--------------------

2022ஆம் ஆண்டு நடைபெறும் பஞ்சாப் சட்டசபைத் தேர்தலில், சன்யுக்த் சமாஜ் மோர்ச்சா சன்யுக்த் சங்கர்ஷ் கட்சியுடன் கூட்டணியை அறிவித்தது.

மேற்கோள்கள்
-----------

1. ↑  Balbir Singh Rajewal Chief Minister candidate from Sanyukt Samaj Morcha
2. ↑  "22 Farmer Unions form political front to contest Punjab assembly polls". *The Hindu*. 25 December 2021. .
3. ↑  SSM opens office in Ludhiana
4. ↑  Will show black flags in Punjab to Charuni
5. ↑  "Breakaway farmer unions say they will contest Punjab polls" (in en). *Hindustan Times*. 25 December 2021. .
6. ↑  Country needs to be saved from BJP and its allies
7. ↑  Aapna Punjab Party merges into Sanyukt Samaj Morcha
8. ↑  Gurnam Singh Chaduni announce alliance with Balbir Singh Rajewal for Punjab election
**கண்டி நாயக்கர்** என்போர் இலங்கையின் கண்டி அரசை ஆண்ட, தென்னிந்திய நாயக்கர் அரச மரபைச் சேர்ந்தவர்களைக் குறிக்கும். இவர்கள் கண்டியைத் தலை நகராகக்கொண்டு 1707 ஆம் ஆண்டுக்கும் 1815 ஆம் ஆண்டுக்கும் இடையில் ஆண்டு வந்தனர். இலங்கையின் கடைசி அரச மரபும் இதுவே. இவர்கள் தொடக்கத்தில் விசயநகரப் பேரரசின் கீழ் பாளையக்காரராக இருந்து பின்னர் சுதந்திர அரசமரபை உருவாக்கிய மதுரை நாயக்க மரபைச் சேர்ந்தவர்கள் ஆவர். 

கண்டிய அரசமரபினருடன் செய்துகொண்ட மணத்தொடர்புகளின் வழியாகவே இவர்களுக்குக் கண்டியரசின் அரசுரிமை கிடைத்தது. இம் மரபைச் சேர்ந்த நான்கு அரசர்கள் கண்டியை ஆண்டுள்ளனர். இவர்கள் இந்துக்களாக இருப்பினும் இலங்கையில் பௌத்தமதத்தின் மறுமலர்ச்சிக்கு இவர்கள் பெருந்தொண்டாற்றியுள்ளனர்.

மரபின் தோற்றம்
--------------

கண்டி நாயக்கர் மரபுக்கு முந்திய கண்டி அரச மரபினர் எப்போதுமே மதுரை நாயக்கர் அல்லது தஞ்சாவூர் நாயக்கர் மரபிலிருந்து பெண் கொண்டனர். கண்டி அரச மரபின் கடைசி அரசன் வாரிசு இல்லாமல் இறந்தபோது, மதுரை நாயக்கர் மரபைச் சேர்ந்த அரசியின் தம்பி மதுரையிலிருந்து அழைத்து வரப்பட்டு அரசனாக்கப்பட்டான். அக்காலத்தில் வழக்கில் இருந்த மருமக்கதாயம் என்னும் முறையை ஒட்டியே இவ்வாறு செய்யப்பட்டது. இதன் பின்னர் தொடர்ந்து வந்த அரசர்களும் இம் மரபில் இருந்தே வந்தனர்.

கண்டி நாயக்க மன்னர்கள்
----------------------

முதன்மைக் கட்டுரை: கண்டி இராச்சியம்
கண்டி நாயக்க மரபு 1739 ஆம் ஆண்டில் தொடங்கியது. இம் மரபில் வந்த கண்டியரசர்களில் பட்டியலைக் கீழே காணலாம்.

1. சிரீ விசய இராசசிங்கன் (1739 - 1747)
2. கீர்த்தி சிரீ இராசசிங்கன் (1747 - 1782)
3. சிரீ இராசாதி இராசசிங்கன் (1782 - 1798)
4. சிரீ விக்கிரம இராசசிங்கன் (1798 - 1815)

இவற்றையும் பார்க்க
------------------

ஆட்சியாளர் பட்டியல், இலங்கை

மேற்கோள்கள்
-----------

1. ↑  The Kandyan Kingdom

மூலங்கள்
--------

ஆங்கிலத்தில்
* Robert Binning, *A Journal of Two Years' Travel in Persia, Ceylon, etc. Volume 1*. (Wm. H. Allen & Co. 1857)
* Horace Hayman Wilson, *The history of British India, from 1805 to 1835*. (James Madden, 1858)

வெளி இணைப்புகள்
---------------

* நாயக்கர்கள் காலம் - காணொளி
எடுத்துக்காட்டு: இங்கு இரண்டு கானோ வரைபடங்கள் காட்டப்பட்டுள்ளன. சார்பு *ƒ* இற்குச் சிறுபதங்களைப் (நிறமூட்டிய செவ்வகங்கள்) பயன்படுத்தியும், அதன் நிரப்பிச் சார்புக்குப் பெரும்பதங்களைப் (சாம்பல் செவ்வகங்கள்) பயன்படுத்தியும் அவை வரையப்பட்டுள்ளன. *E*() என்பது கட்டுரையில் {\displaystyle \sum m\_{i}} ஆல் குறிக்கப்பட்டுள்ள சிறுபதங்களின் கூட்டுத்தொகையைக் குறிக்கின்றது.
**கானோ வரைபடம்** (*Karnaugh map*) அல்லது **கே-வரைபடம்** (*K-map*) என்பது பூலிய இயற்கணிதக் கோவைகளைச் சுருக்குவதற்கான ஒரு வழிமுறை ஆகும். மொறிசு கானோ (Maurice Karnaugh) என்பவர் எடுவேடு வெயிட்சால் (Edward Veitch) 1952 இல் அறிமுகப்படுத்தப்பட்ட வெயிட்சு அட்டவணையை (Veitch chart) மெருகேற்றி, 1953 இல் கானோ வரைபடத்தை அறிமுகப்படுத்தினார்.

எடுத்துக்காட்டு
---------------

கானோ வரைபடங்கள், பூலிய இயற்கணிதச் சார்புகளைச் சுருக்குவதற்குப் பயன்படுத்தப்படுகின்றன. எடுத்துக்காட்டாக, பின்வரும் உண்மை அட்டவணையால் குறிக்கப்படும் பூலியச் சார்பைக் கருத்திற்கொள்க.

சார்பின் உண்மை அட்டவணை|   | *A* | *B* | *C* | *D* | {\displaystyle f(A,B,C,D)} |
| --- | --- | --- | --- | --- | --- |
| 0 | 0 | 0 | 0 | 0 | 0 |
| 1 | 0 | 0 | 0 | 1 | 0 |
| 2 | 0 | 0 | 1 | 0 | 0 |
| 3 | 0 | 0 | 1 | 1 | 0 |
| 4 | 0 | 1 | 0 | 0 | 0 |
| 5 | 0 | 1 | 0 | 1 | 0 |
| 6 | 0 | 1 | 1 | 0 | 1 |
| 7 | 0 | 1 | 1 | 1 | 0 |
| 8 | 1 | 0 | 0 | 0 | 1 |
| 9 | 1 | 0 | 0 | 1 | 1 |
| 10 | 1 | 0 | 1 | 0 | 1 |
| 11 | 1 | 0 | 1 | 1 | 1 |
| 12 | 1 | 1 | 0 | 0 | 1 |
| 13 | 1 | 1 | 0 | 1 | 1 |
| 14 | 1 | 1 | 1 | 0 | 1 |
| 15 | 1 | 1 | 1 | 1 | 0 |

மேற்கோள்கள்
-----------

1. ↑   *தகவல் மற்றும் தொடர்பாடல் தொழினுட்பவியல் (ICT) ஆசிரியர் வழிகாட்டி தரம் 12*. தேசிய கல்வி நிறுவகம். 2017. பக். 105. .
2. ↑  "A Chart Method for Simplifying Truth Functions". *ACM Annual Conference/Annual Meeting: Proceedings of the 1952 ACM Annual Meeting (Pittsburg)* (New York, USA: ACM): 127–133. 1952-05-03. doi:10.1145/609784.609801.
3. ↑   *Boolean Reasoning – The Logic of Boolean Equations* (reissue of 2nd ). Mineola, New York: Dover Publications, Inc.. 2012. பன்னாட்டுத் தரப்புத்தக எண்:978-0-486-42785-0.

வெளி இணைப்புகள்
---------------

**கானோ வரைபடம்** பற்றிய மேலதிக தகவல்களைப் பார்க்க தொடர்புடையத் திட்டங்கள்:  

 விக்சனரி விக்சனரி  

 நூல்கள் விக்கிநூல்  

 மேற்கோள் விக்கிமேற்கோள்  

 மூலங்கள் விக்கிமூலம்  

 விக்கிபொது  

 செய்திகள் விக்கிசெய்தி

* Detect Overlapping Rectangles பரணிடப்பட்டது 2013-11-06 at the வந்தவழி இயந்திரம், by Herbert Glarner.
* Using Karnaugh maps in practical applications, Circuit design project to control traffic lights.
* K-Map Tutorial for 2,3,4 and 5 variables பரணிடப்பட்டது 2013-10-02 at the வந்தவழி இயந்திரம்
* Karnaugh Map Example
* POCKET–PC BOOLEAN FUNCTION SIMPLIFICATION, Ledion Bitincka — George E. Antoniou
மியான்மரின் தென்பகுதி,தாய்லாந்தின் தென்பகுதி மற்றும் மலேசியாவின் மூவலந்தீவுப் பகுதியை உள்ளடக்கியதற் குறித்து அறிய, காண்க மலாய் தீபகற்பம்.

மலேசியத் தீபகற்பம்
**தீபகற்ப மலேசியா** (ஆங்கிலம்: *Peninsular Malaysia*; மலாய்: *Semenanjung Malaysia*); என்பது மலேசியாவின் மேற்கு நிலப் பகுதியைக் குறிப்பதாகும். மலேசியாவின் இன்னொரு பகுதியான, சபா, சரவாக் பகுதிகளைக் கொண்ட கிழக்கு மலேசியா என்பது இந்தோனேசியத் தீவின் ஒரு பகுதியாகும்.

இது மலேசிய மூவலந் தீவில் இருந்து தென்சீனக் கடலால் பிரிக்கப்பட்டு இருக்கும் நிலப்பகுதி. முன்னர் **மலாயா**, என்பது மலாயா தீபகற்பத்தில் (மலேசிய மூவலந்தீவில்) அமைந்திருக்கிறது.

தீபகற்ப மலேசியா மலேசியாவின் ஒரு பகுதியாகும். தீபகற்ப மலேசியா மேற்கு மலேசியா (*Malaysia Barat*) அல்லது *மலாயா மாநிலங்கள்* (*Negeri-negeri Tanah Melayu*) என்றும் அழைக்கப்படுகிறது.

இதன் பரப்பளவு 131,598 சதுர கி.மீ. (50,810 சதுர மைல்கள்). இது வடக்கே தாய்லாந்து நாட்டை நில எல்லையாகக் கொண்டுள்ளது. தெற்கே சிங்கப்பூர் உள்ளது. மேற்கே மலாக்கா நீரிணைக்கு மறுகரையில் சுமாத்திரா தீவு அமைந்துள்ளது. கிழக்கே தெற்கு சீனக் கடலுக்கு மறுகரையில் கிழக்கு மலேசியா (போர்னியோ தீவில்) உள்ளது. இது ஏறத்தாழ 21 மில்லியன் மக்கள் தொகையைக் கொண்டுள்ளது.

மாநிலங்களும் பிரதேசங்களும்
--------------------------

தீபகற்ப மலேசியா
தீபகற்ப மலேசியாவில் 11 மாநிலங்களும், இரண்டு நடுவண் பிரதேசங்களும் அமைந்துள்ளன:

* *வடக்குப் பகுதி*: பெர்லிசு, கெடா, பினாங்கு, பேராக்
* *கிழக்குக்கரைப் பகுதி*: கிளாந்தான், திரங்கானு, பகாங்
* *மத்திய பகுதி*: சிலாங்கூர், நடுவண் பிரதேசங்கள் கோலாலம்பூர், புத்ராசெயா
* *தெற்குப் பகுதி*: நெகிரி செம்பிலான், மலாக்கா, சொகூர்

மக்கள் பரம்பல்
--------------


  

  

<div class="transborder" style="position:absolute;width:100px;line-height:0;





தீபகற்ப மலேசியாவின் இனப் பரம்பல் (2017)

  மலாய்க்காரர் (64.3%)  சீனர் (25.1%)  இந்தியர் (9.0%)  பழங்குடியினர் (அசுலினர்) / வேறு ({{{value4}}}%)  ஏனையோர் (1.1%)



| சமயம் (2017 கணக்கெடுப்பு) |
| --- |
| சமயம் |  | வீதம் |
| இசுலாம் |   | 64.9% |
| பௌத்தம் |   | 21.4% |
| இந்து சமயம் |   | 7.9% |
| கிறித்தவம் |   | 3.1% |
| சீன பழங்குடி சமயம் |   | 0.9% |
| தெரியவில்லை / எதுவுமில்லை |   | 0.8% |
| சமயமின்மை |   | 0.6% |
| ஏனைய சமயங்கள் |   | 0.4% |

தீபகற்ப மலேசியாவின் பெரும்பான்மையான மக்கள் மலாய் மக்கள் ஆவர். இவர்கள் பெரும்பாலும் முசுலிம்கள் ஆவர். கணிசமான அளவில் சீனர், இந்தியர் மக்களும் வாழ்கின்றனர்.

இப்பகுதியின் மரபுவழி மகக்ள் மலேசியப் பழங்குடியினர் ஆவர். கிட்டத்தட்ட 140,000 பழங்குடியினர். பெரும்பாலும் மலாயா தீபகற்பத்தின் உட்பகுதிகளில் வாழ்கின்றனர்.

அடிக்குறிப்புகளும் மேற்கோள்களும்
--------------------------------

1. ↑  Mohamed Anwar Omar Din (2012). "Legitimacy of the Malays as the Sons of the Soil". Canadian Center of Science and Education. pp. 80–81. ISSN 1911-2025.
2. ↑  Anthony Reid (academic) (2010). *Imperial alchemy : nationalism and political identity in Southeast Asia*. Cambridge University Press. பக். 95. பன்னாட்டுத் தரப்புத்தக எண்:978-0-521-87237-9.
3. ↑   *Malaya*. .
4. ↑  Anthony Reid (academic) (2010). *Imperial alchemy : nationalism and political identity in Southeast Asia*. Cambridge University Press. பக். 95. பன்னாட்டுத் தரப்புத்தக எண்:978-0-521-87237-9. .
5. ↑   *Some aspects of Malay-Muslim Ethnicity in Malaya*. June 1981.

வெளி இணைப்புகள்
---------------

* விக்கிச்செலவில் செலவு வழிகாட்டி: தீபகற்ப மலேசியா
**கண்டி கோத்திரம்** என்பது திருவண்ணாமலை மாவட்டம் செய்யார் வட்டம் அசனமாப்பேட்டை கிராமத்தில் வாழ்ந்து வரும் ஒரு மரபினரைக் குறிக்கும். இங்கு பல நூற்றாண்டு காலமாக செங்குந்தர் மரபினர் வாழ்ந்து வருகின்றனர். வரலாற்று சிறப்பு மிக்க அருள்மிகு பர்வத இராமநாத ஈசுவரன் திருக்கோயில் ஐந்து நிலை கொண்ட கோபுர வாயிலுடன் உள்ளது. 

ஆண்டுதோறும் முருகப்பெருமானுக்கு கந்த சஷ்டி பிரம்ம உற்சவம் பத்து நாட்கள் நடைபெறும். இவ்விழாவில் ஒனபது நவவீரர்கள் காப்பு கட்டி விரதம் இருந்து சூர சம்ஹாரம் வதை நிகழ்ச்சியும் வள்ளி தெய்வயானை திருமணமும் சிறப்பாக நடைபெறும். இந்த நவீன வீரர்களில் முருகப்பெருமானுக்கு தலையாய வீரனாக திகழ்பவர் வீரபாகு தேவர்.அவர் கையில் ஏந்திருக்கும் ஆயுதம் கண்டி என்றும் அழைப்பர். முருகனுக்கு வேலன் என்ற பெயருண்டு. முருகப்பெருமானை முழுமுதற் கடவுளாக கொண்ட கௌமாரம் பிரிவு செங்குந்தர்கள் வேலன் வீட்டு வகையறாவைச் சேர்ந்தவர்கள். இம்மரபினரே கண்டி கோத்தரம் இனத்தைச் சேர்ந்தவர்கள்.அது மட்டுமல்லாமல் இவர்கள் செங்குந்தர்களிலே கிராம அதிகாரம் படைத்த செங்குந்த சமுதாய சபையில் கிராமணி பதவியை முதன் முதலில் ஏற்று கிராம பரிபாலனம் செய்தவர்கள். எனவே அவ்வழி வந்த மரபினருக்கு இன்றும் கிராமணிவீடு என்றே அழைக்கப்படுகின்றனர். கண்டி எனில் வீரம் என்றும் பொருள் கொள்ளலாம்
முரசு
**முரசு** என்பது ஒரு இசைக் கருவியாகும். இந்த இசைக்கருவி தமிழ்நாட்டில் மன்னர்கள் காலத்தில் வழக்கத்தில் இருந்து வந்துள்ளது.

முரசு வகை
---------

இந்த முரசுகளில் மூன்று வகை உண்டு.

1. வீர முரசு
2. தியாக முரசு
3. நியாய முரசு

### வீர முரசு

இது போர்க் காலங்களில் பயன்படுத்தப்படுவது. போருக்குச் செல்லும் முன்னும், போர் நடக்கும் போதும், போர் முடிந்த பின்பும் முரசு கொட்டுதல் அக்கால வழக்கம். இந்த முரசிலிருந்து வெளிவரும் ஒலி வீர உணர்வினைத் தோற்றுவிப்பதாக இருக்கும். இந்த முரசு வைப்பதற்காகவே உயரமான இடத்தில் தனி மேடை ஒன்று அமைக்கப்பட்டிருக்கும். இந்த மேடையை **முரசுக் கட்டில்** என்று சொல்வர்

### தியாக முரசு

இது பொருள்களை அன்பளிப்பாக அளிக்க விரும்புபவர்கள், வறியவர்களை வரவேற்க அமைக்கப்பட்ட முரசு இது.

### நியாய முரசு

நீதி வழங்கும் காலங்களில் நியாயம் கேட்க விரும்புபவர்களை அழைக்க அமைக்கப்பட்ட முரசு இது. (மனுநீதிச் சோழன் அரண்மனை முற்றத்தில் கட்டப்பட்டிருந்த ஆராய்ச்சி மணி இது போன்றது)

இவற்றையும் காணவும்
------------------

* சைவத் திருமுறைகளில் குறிப்பிடப்படும் இசைக்கருவிகள்

  


|  |  |
| --- | --- |
| தொகு | **தமிழிசைக் கருவிகள்** |
| தோல் கருவிகள் | ஆகுளி | உறுமி | தவில் | பறை | மிருதங்கம் | மத்தளம் | பெரும்பறை | பஞ்சறை மேளம் | முரசு | தமுக்கு | பேரிகை | பம்பை | மண்மேளம் | கஞ்சிரா | ஐம்முக முழவம் | கொடுகொட்டி (அல்லது) கிடிகிட்டி

---

 |
| நரம்புக் கருவிகள் | வீணை | யாழ் | தம்புரா | கோட்டு வாத்தியம் | கின்னாரம்

---

 |
| காற்றுக் கருவிகள் | கொம்பு | தாரை | நாதசுவரம் | புல்லாங்குழல் | சங்கு | மகுடி | முகவீணை| எக்காளம் |கொக்கரை

---

 |
| கஞ்சக் கருவிகள் | தாளம் | சேகண்டி | 

---

 |
| பிற | கொன்னக்கோல் | கடம் | 

---

 |
|  |
| --- |
| **விலங்கியல்**
தொடரின் ஒரு பகுதி

 |
| **விலங்கியலின் கிளைகள்** |
| மானிடவியல் · 
தேனீயியல் · எட்டுக்காலியியல்
கணுக்காலியியல் · நீர்ப்பாலூட்டியியல்
சிப்பியோட்டியல் · பூச்சியியல்
நடத்தையியல் · ஒண்டுப்புழுவியல்
ஊர்வனவியல் · மீனியல்
நத்தையினவியல் · பாலூட்டியியல்
எறும்பியல் · உருளைப்புழுவியல்
விலங்கு நரம்பு&நடத்தையியல் · பறவையியல்
தொல்விலங்கியல் · மிதவையுயிரியல்}
முதனியியல் |
| **குறிப்பிடத்தக்க விலங்கியலாளர்** |
| ஜார்ஜஸ் கவியர் · சார்லசு டார்வின்
வில்லியம் கிர்பி · கரோலசு லின்னேயசு
கான்ட்ராட் லாரென்சு · தாமசு சே 
ஆல்ஃப்ர்ட் ரஸல் வல்லேஸ் · மேலும்... |
| **வரலாறு** |
| டார்வினுக்கு முன்
டார்வினுக்குப் பின்
இந்தப் பெட்டி: * பார்
* உரை
* தொகு
 |

**பூச்சியியல்** (*Entomology*) என்பது, பூச்சிகளைப் பற்றிய அறிவியல் அடைப்படையிலான ஆய்வுத்துறை ஆகும். இது கணுக்காலியியலின் ஒரு பிரிவாக உள்ளது. இதுவரை விவரிக்கப்பட்டுள்ள சுமார் 1.3 மில்லியன் பூச்சி இனங்கள் உள்ளன. இவ்வெண்ணிக்கை, உலகின் மொத்த உயிரினங்களின் எண்ணிக்கையில் மூன்றில் இரண்டு பங்கு ஆகும். 400 மில்லியன் ஆண்டுகளுக்கு முன் தோன்றியவையாகக் கருதப்படும் பூச்சிகள் மனிதர்களுடனும், புவியில் உள்ள பிற வகை உயிரினங்களுடனும் பலவகையான தொடர்புகளைக் கொண்டுள்ளன. இது உயிரியலில் ஒரு சிறப்புத் துறை ஆகும்.

விலங்கியலுள் வகைப்படுத்தப்பட்டுள்ள பிற பல துறைகளைப் போலவே பூச்சியியலும் ஒரு வகைப்பாட்டியல் அடிப்படையிலான பிரிவு. பூச்சிகள் தொடர்பான அறிவியல் ஆய்வு எதுவும் பூச்சியியலுள் அடங்கும். இதனால் பூச்சியியல் பலவாறாக வேறுபட்டு அமைந்த தலைப்புக்களிலான விடயங்களை உள்ளடக்குகின்றது. இவற்றுள், மூலக்கூற்று மரபியல், நடத்தை, உயிர்விசையியல், உயிர்வேதியியல், தொகுதியியல், உடற்கூற்றியல், வளர்ச்சி உயிரியல், சூழலியல், உருவியல், தொல்லுயிரியல், மானிடவியல், வேளாண்மை, ஊட்டம், சட்டமருத்துவ அறிவியல் என்பவை சார்ந்த தலைப்புக்களும் அடங்கும்.

பூச்சியியலின் வரலாறு
--------------------

பூச்சியியல், வரலாற்றுக்கு முந்திய காலத்திலிருந்தே ஏறத்தாழ எல்லா மனிதப் பண்பாடுகளிலும் இருந்து வந்துள்ளது. பூச்சிகளைக் கட்டுப்படுத்துதல், தேனீ வளர்ப்பு முதலிய வேளாண்மை சார்ந்த துறைகளிலேயே இது தொடர்புபட்டிருந்தது. எனினும் இது தொடர்பிலான அறிவியல் அடிப்படையிலான ஆய்வுகள் 16 ஆம் நூற்றாண்டிலேயே தொடங்கின. இதுவரை காலமும் இருந்த பூச்சியியலாளர்களில் பட்டியல் மிகவும் நீளமானது. சார்லசு டார்வின், விளாடிமிர் நபோக்கோவ், கார்ல் வொன் பிரிசுக், ஈ. ஓ. வில்சன் போன்ற குறிப்பிடத்தக்க மனிதர்களும் இப்பட்டியலில் அடங்குவர்.
**முரசு. நெடுமாறன்** (பிறப்பு: சனவரி 14 1937) மலேசியாவிலுள்ள தமிழ் எழுத்தாளர்களுள் ஒருவராவார். இவர் ஓய்வு பெற்ற ஆசிரியரும், பல்கலைக் கழக பகுதிநேர விரிவுரையாளருமாவார். தமிழ் நெறி மன்றத்தின் நிறுவுநராகவும் உள்ளார்.

எழுத்துத் துறை ஈடுபாடு
----------------------

1950 தொடக்கம் முதல் இவர் மலேசியா தமிழ் இலக்கியத்துறையில் ஈடுபட்டு வருகின்றார். இவர் கவிதைகள், குழந்தைக் கவிதைகள் போன்றவற்றையே அதிகம் எழுதி வருகின்றார். இவை இரண்டும் பற்றிய ஆராய்ச்சி எனும் கருப்பொருள்களிலேயே இவரது பெரும்பாலான எழுத்துப் படைப்புகள் காணப்படுகினறன. இவரின் ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன. இவர் பெருமுயற்சியுடன் மலேசியத் தமிழ்க் கவிதைகளைத் திரட்டி ஓர் ஆய்வுக் கட்டுரையுடனும் விளக்கக் குறிப்புகளுடனும் ஆயிரத்துக்கும் மேற்பட்ட பக்கங்கள் கொண்ட நூலாகப் பதிப்பித்துள்ளார்.

நூல்கள்
-------

* "மலேசியக் கவிதைக் களஞ்சியம்" (மலேசியக் கவிதைகளின் தொகுப்பு நூல், 1998)
* குழந்தைப் பாடல்கள், கவிதைகள், நாடகங்கள் அடங்கிய 20க்கும் மேலான நூல்கள் & "பாடிப்பழகுவோம்" (குழந்தைப் பாடல்கள் அடங்கிய குறுந்தகடு - 2003).

பணிகள்
------

வகுப்பறைகள், மேடைகள் மட்டுமல்லாது வானொலியில் கல்வி ஒலிபரப்பில் இவரது பாடல்கள் பரவலாக இடம் பெற்றுள்ளன. இவற்றை ஒலிப்பேழைகளில் பதிவு செய்தும் பரப்பி வருகிறார். இடைநிலைப் பள்ளி மாணவர்களுக்குப் பல ஆண்டுகளாக இலவசமாகத் தமிழ்ப் பாடம் போதித்து வந்துள்ளார். ஆண்டுதோறும் மாணவர்களைக் கொண்டு மாணவர் பண்பாட்டு விழாக்கள் நடத்தியுள்ளார்.

கல்விசார் விருதுகள்
-------------------

* "தமிழ்மணி" பட்டம்
* இலக்கிய இளங்கலை பட்டம்
* முதுகலை பட்டம்
* முனைவர் பட்டம்

பிற விருதுகள்
-------------

* அரசாங்கம் PPN விருது வழங்கியுள்ளது (1978)
* தங்கப் பதக்கம் - மலேசியத் தமிழ் எழுத்தாளர் சங்கம் (1986)
* டான் ஸ்ரீ மாணிக்கவாசகம் விருது "மலேசியக் கவிதைக் களஞ்சியம்" நூலுக்காக (1998)
* "பாவேந்தர்" விருது - தமிழக அரசு (1998)
* கவிதை விருது கவிதை எண்டர்பிரைஸ் (2000)
* "தமிழவேள்" விருது - சிங்கப்பூர் தமிழ் எழுத்தாளர் கழகம் (2001)
* "முத்தமிழ் அரசு" விருது - உலகத் தமிழாசிரியர் பேரவை (2002)

உசாத்துணை
---------

* தமிழ் எழுத்துலகம் தளத்தில் முரசு. நெடுமாறன் பக்கம் பரணிடப்பட்டது 2016-03-04 at the வந்தவழி இயந்திரம்
சுவற்றில் பூச்சு வலை செய்பவர்
**பூச்சு வேலை** அல்லது **மணியாசம்** (*Plasterwork*) என்பது கட்டுமானத்தின் உட்புறத்தைப் பாதுகாத்து அழகுபடுத்துவதற்காகவும், கட்டிடத்தின் வெளிப்புறத்தை மழை, வெயிலிலிருந்து பாதுகாத்து அழகுபடுத்துவதற்காகவும் செய்யப்படும் பூச்சு ஆகும். பூச்சு வேலை செயல்முறையானது கட்டடங்களின் கட்டமைப்பில் பல நூற்றாண்டுகளாக பயன்படுத்தப்பட்டுள்ளது.

வரலாறு
------

நமக்கு தெரிந்த துவக்க கால பூச்சுகளுக்கு சுண்ணாம்பே அடிப்படையானதாக இருந்தது. சுமார் கி.மு. 7500 காலகட்டத்தில் இருந்து, ஜோர்டானின் இருந்த ஐன் கசால் மக்கள் சுத்திகரித்த சுண்ணாம்பு கலந்த கலவையை தங்கள் வீடுகளில் சுவர்கள், மாடி போன்றவற்றில் பூசுவேலைக்கு பெரிய அளவில் பயன்படுத்தினர். பண்டைய இந்தியாவிலும் சீனாவிலும் களிமண் மற்றும் ஜிப்சம் பூச்சுகளைப் பயன்படுத்தி சொரசொரப்பான கல், மண், செங்கல் சுவர்களின் மீது வழவழப்பான மேற்பரப்பை உருவாக்கினர். துவக்கக் கால எகிப்திய கல்லறைகள், சுவர்கள் போன்றவற்றை சுண்ணாம்பு மற்றும் ஜிப்சம் போன்றவற்றைப் பயன்படுத்தி பூசப்பட்ட மேற்பரப்பரனது பெரும்பாலும் ஓவியம் போன்றவற்றால் அலங்கரிக்கப்பட்டது.

ரோமானியர்ள் சுண்ணாம்பு, மணல் ஆகியவற்றைப் பயன்படுத்தி பூச்சுகளை செய்தனர். மேலும் ஜிப்சம், சுண்ணாம்பு, மணல், பளிங்குப் பொடி ஆகியவற்றை பயன்படுத்தியும் பூச்சுவேலை செய்தனர். கி.மு. 4 ஆம் நூற்றாண்டின் பிற்பகுதியில், சீமைக் காரையை ரோமானியர்கள் கண்டுபிடித்தனர். இதை சுண்ணாம்பு மற்றும் எரிமலைப் பகுதியில் கிடைத்த சிலிக்கா மணல் மற்றும் அலுமினா ஆகியவற்றின் கலவையைக் கொண்டு உருவாக்கினர். ரோமானியர்கள் காலத்துக்குப் பிறகு 18 ஆம் நூற்றாண்டு வரை சீமைக்காரை குறைந்த அளவே பயன்படுத்தப்பட்டு வந்தது.

ஐரோப்பாவில் இடைக்காலக்கிதில் பரவலாக பூச்சுவேலை செய்யப்பட்டது. 13 ஆம் நூற்றாண்டின் நடுப்பகுதியில் இருந்து, ஜிப்சம் பிளாஸ்டர் ஜிப்சம் பூச்சு உள் மற்றும் வெளிப்புற பூச்சுக்கு பயன்படுத்தப்பட்டது. பூச்சுக் கலவையை வலுவூட்ட மாவு, சிறுநீர், பீர், பால், முட்டை போன்றவை பயன்படுத்தப்பட்டன.

தற்கால பூச்சு
-------------

தற்காலத்தில் பூச்சு வேலையை மூன்றாகப் பிரிக்கின்றனர். அவை உட்புறப் பூச்சு, வெளிப்புறப் பூச்சு, உட்புறக் கூரைப் பூச்சு என்பவை ஆகும். உட்புறப் பூச்சு வேலைக்கு சிமெண்ட் மணல் கலவை 1:5 என்கிற விகிதத்திலும், வெளிப்புறப் பூச்சு வேலைக்கு 1:6 என்கிற விகிதத்திலும் உட்புற கூரைப் பூச்சு வேலைக்கு 1:3 என்கிற விகிதத்திலும் பயன்படுத்த பரிந்துரைக்கின்றனர். அதேபோல உட்புறப்பூச்சு மற்றும் கூரையின் உட்புறப் பூச்சு போன்றவை 12 மிமீ (அரை அங்குலம்) அளவுக்கு மிகாமல் கலவைக் கனம் இருப்பது சிறப்பு எனப்படுகிறது. இந்த அளவைவிட அதிகமாகக் கனம் ஏற்படும் சூழல் வந்தால் இரண்டு முறையாகப் பூச்சு பூசுவது சரியான முறையாகும். வெளிப்புறப் பூச்சின் கனம் 16 மிமீ அளவுக்கு மிகாமல் வருவது நல்லது. பூச்சுவேலை ஆரம்பிக்கும் முன்பு கனத்தை முடிவு செய்ய ஓட்டு சில்லுகளைச் சுவரில் ஆதாரப் புள்ளிகளாக அமைத்து சுவர் நேராகப் பூசப்படுவதை உறுதிசெய்துகொண்டே வேலையை துவக்குவர்.

மேற்கோள்கள்
-----------

1. ↑  எம். செந்தில்குமார் (15 திசம்பர் 2018). "பூச்சு வேலை எப்படிச் செய்வது?". *கட்டுரை*. இந்து தமிழ். 16 திசம்பர் 2018 அன்று பார்க்கப்பட்டது.
**உஷா சௌமர்** (Usha Chaumar) (பிறப்பு 1978) இவர் இந்திய மாநிலமான ராஜஸ்தானின் அல்வார் பகுதியைச் சேர்ந்த சமூக சேவகராவார். இவர் இலாப நோக்கற்ற பிரிவான 'சுலப் சர்வதேச சமூக சேவை அமைப்பின்' தலைவராகவும் இருக்கிறார்.  2020 ஆம் ஆண்டில், சமூகப் பணித் துறையில், குறிப்பாக மனித ஆற்றலால் கழிநிலையை வெளியேற்றுவதற்கு எதிராக விழிப்புணர்வை ஏற்படுத்துவதில் இவர் செய்த பங்களிப்புக்காக இந்திய அரசிடமிருந்து பத்மசிறீ கௌரவத்தை பெற்றார்.

வாழ்க்கை
--------

ராஜஸ்தானின் பரத்பூருக்கு அருகிலுள்ள தீக் என்ற ஊரில் ஒரு தலித் குடும்பத்தில் பிறந்த உஷா சௌமர் தனது தாயுடன் சேர்ந்து தனது 7 வயதில் கையால் மனிதக் கழிவுகளை அகற்றும் பணியைத் தொடங்கினார். இவர் எவ்வித பாதுகாப்பு உபகரணங்களும் இல்லாமல் கழிவுகளை அகற்றினார். சௌமர் தனது 10 வயதில் திருமணம் செய்து கொண்டார். மேலும் தனது 14 வயதில் தனது கணவரின் குடும்பத்துடன் அல்வாருக்கு குடிபெயர்ந்தார். 2002 ஆம் ஆண்டில், தனது 24 வயதில், 'சுலப் சர்வதேச சமூக சேவை அமைப்பின் நிறுவனர் பிந்தேசுவர் பதக், இவரது கிராமத்திற்குச் சென்றபோது, க்ழிவுகளை அகற்றும் தொழிலார்களுடன் பேசினார். அவரது வழிகாட்டுதலின் கீழ், ஒரு மாற்று நிலையான வாழ்க்கை முறைக்காக, *நை திஷா என்ற தன்னார்வ* தொண்டு நிறுவனத்தில் உஷா சேர்ந்தார். தற்போது, சுலப் சரவதேச அமைப்பின் இலாப நோக்கற்ற பிரிவான சுலப் சர்வதேச சமூக சேவை அமைப்பின் (சிசோ) தலைவராக உள்ளார். 2020 ஆம் ஆண்டில், சமூகப் பணித் துறையில், குறிப்பாக மனிதக் கழிவுகளை கையால் அகற்றும் தொழிலுக்கு எதிராக விழிப்புணர்வை ஏற்படுத்துவதில் இவர் செய்த பங்களிப்புக்காக இந்திய அரசிடமிருந்து பத்மசிறீ கௌரவத்தைப் பெற்றார்.

குறிப்புகள்
-----------



1. ↑  "Manual Scavenger at 7, Padma Shri Awardee at 42: Usha Chaumar Is a Beacon of Hope". *The Better India* (ஆங்கிலம்). 2020-02-01. 2020-04-13 அன்று பார்க்கப்பட்டது.
2. ↑  Asian News International (2020-01-27). "From manual scavenger to Padma Shri awardee: Usha Chaumar shares her inspirational journey - India News". *India Today*. 2020-12-28 அன்று பார்க்கப்பட்டது.
3. ↑  "कौन हैं सिर पर मैला ढोने वाली ऊषा चोमर? जिन्हें मिलेगा पद्मश्री सम्मान" (in en). *aajtak*. 26 January 2020. .
4. ↑  "पद्मश्री से सम्‍मानित होंगी कभी मैला ढोने वाली ऊषा चोमर" (in hi). Archived from the original on 2020-04-11. .
5. ↑  "मैला ढोने का काम छोड़कर स्वच्छता के लिए प्रेरित करने वाली ऊषा समेत राजस्थान के 5 लोगों को पद्मश्री दिया जाएगा" (in hi). .
6. ↑  "The Manual Scavenger who Won Padma Shri: Usha Chaumar". *in.makers.yahoo.com* (ஆங்கிலம்). 2020-04-13 அன்று பார்க்கப்பட்டது.
**கபூர்தலா மாவட்டம்** (Kapurthala district) (பஞ்சாபி|ਕਪੂਰਥਲਾ ਜ਼ਿਲ੍ਹਾ) வடமேற்கு இந்தியாவின் பஞ்சாப் மாநிலத்தின் 22 மாவட்டங்களில் ஒன்றாகும். இம்மாவட்ட நிர்வாகத் தலைமையிட நகரம் கபுர்த்தலா ஆகும். கபூர்தலா மாவட்டத்தின் நிலப்பரப்புகள் ஜலந்தர் மாவட்டத்தின் மேற்கு மற்றும் கிழக்கு பகுதிகளில் அமைந்துள்ளது. இது சுதந்திரத்திற்கு முந்தைய இந்தியாவில் ஒரு சுதேச மாநிலமாக இருந்தது, இது அலுவாலியா சீக்கிய ஆட்சியாளர்களால் ஆளப்பட்டது. கபூர்தலா கொடி இரண்டு வண்ண பின்னணியைக் கொண்டுள்ளது, இன்ஸ்க்னியா மற்றும் மோட்டோவுடன் "புரோ ரீஜ் எட் பேட்ரியா" (லத்தீன் மொழியில்) "மன்னன் மற்றும் நாட்டிற்கு" என்ற வார்த்தைகளுடன் இருக்கிறது.

இம்மாவட்டத்தில் பியாஸ் ஆறு மற்றும் சத்லஜ் ஆறுகள் பாய்கிறது. இம்மாவட்டத்தின் பொருளாதாரம் கோதுமை, நெல், கரும்பு, உருளைக்கிழங்கு போன்ற வேளாண் விளைபொருட்களைச் சார்ந்துள்ளது. இம்மாவட்டம் கோடைக்காலத்தில் கடும் வெப்பமும்; குளிர்காலத்தில் கடும் குளிரையும் கொண்டுள்ளது. கபூர்தலா ஒரு காலத்தில் கபூர்தலா மாநிலத்தின் தலைநகராக இருந்தது,

மாவட்ட நிர்வாகம்
----------------

இம்மாவட்டம் கபூர்தலா, பக்வாரா மற்றும் சுல்தான்பூர் லோடி என மூன்று வருவாய் வட்டங்களைக் கொண்டுள்ளது.

மக்கள் தொகையியல்
----------------

2011 ஆம் ஆண்டு இந்திய மக்கள் தொகை கணக்கெடுப்பின் படி இம்மாவட்டத்தின் மொத்த மக்கள் தொகை 815,168 ஆக உள்ளது. கிராமப்புறங்களில் 65.35% மக்களும்; நகரப்புறங்களில் மக்களும் 34.65% வாழ்கின்றனர். கடந்த பத்தாண்டுகளில் (2001-2011) மக்கள் தொகை வளர்ச்சி விகிதம் 8.04% ஆக உயர்ந்துள்ளது. மக்கள் தொகையில் 426,311 ஆண்களும் மற்றும் 388,857 பெண்களும் உள்ளனர். பாலின விகிதம் ஆயிரம் ஆண்களுக்கு பெண்கள் 912 வீதம் உள்ளனர். 1,633 சதுர கிலோ மீட்டர் பரப்பளவு கொண்ட இம்மாவட்டத்தின் மக்கள் தொகை அடர்த்தி ஒரு சதுர கிலோ மீட்டர் பரப்பளவில் 499 மக்கள் வாழ்கின்றனர். இம்மாவட்டத்தின் சராசரி படிப்பறிவு 79.07 % ஆகவும், ஆண்களின் படிப்பறிவு 83.15 % ஆகவும், பெண்களின் படிப்பறிவு 74.63 % ஆகவும் உள்ளது. ஆறு வயதிற்குட்பட்ட குழந்தைகளின் எண்ணிக்கை 86,025 ஆக உள்ளது. 

### சமயம்

இம்மாவட்டத்தில் சீக்கிய சமய மக்கள் தொகை 453,692 (55.66 %) ஆகவும், இந்து சமயத்தவரின் மக்கள் தொகை 336,124 (41.23 %) ஆகவும்,  இசுலாமிய சமய மக்கள் தொகை 10,190 (1.25 %) ஆகவும், கிறித்தவ, சீக்கிய, பௌத்த, சமண சமய மக்கள் தொகை கணிசமாக உள்ளது.

### மொழிகள்

பஞ்சாப் மாநிலத்தின் ஆட்சி மொழியான பஞ்சாபி மொழியுடன், இந்தி, உருது மற்றும் வட்டார மொழிகளும் இம்மாவட்டத்தில் பேசப்படுகிறது.

மேற்கோள்கள்
-----------

1. ↑  Kapurthala District : Census 2011 data
2. ↑  "Urban Agglomerations/Cities having population 1 lakh and above" (PDF). *Provisional Population Totals, Census of India 2011*. 2012-07-07 அன்று பார்க்கப்பட்டது.

வெளி இணைப்புகள்
---------------

* கபூர்தலா மாவட்ட இணையதளம் பரணிடப்பட்டது 2005-11-26 at the வந்தவழி இயந்திரம்

  


| * பா
* உ
* தொ
கபூர்தலா மாவட்டம்-இற்கு அண்மையில் உள்ள இடங்கள் |
| --- |
| 

|  |  |  |
| --- | --- | --- |
| அமிர்தசரஸ் மாவட்டம் | குர்தாஸ்பூர் மாவட்டம் | ஹோசியார்பூர் மாவட்டம் |
|  |  |  |
| தரண் தரண் மாவட்டம் | **கபூர்தலா மாவட்டம் (மேற்கு)** |  |
|  |  |  |
| பெரோஸ்பூர் மாவட்டம் |  | ஜலந்தர் மாவட்டம் |

 |

| * பா
* உ
* தொ
கபூர்தலா மாவட்டம்-இற்கு அண்மையில் உள்ள இடங்கள் |
| --- |
| 

|  |  |  |
| --- | --- | --- |
|  |  | ஹோசியார்பூர் மாவட்டம் |
|  |  |  |
| ஜலந்தர் மாவட்டம் | **கபூர்தலா மாவட்டம் (கிழக்கு)** |  |
|  |  |  |
|  |  | சாகித் பகத் சிங் நகர் மாவட்டம் |

 |
**கல்லா அருணா குமாரி** (**Galla Aruna Kumari) ஓர்** இந்திய அரசியல்வாதியாவார். இவர் முன்னாள் இந்திய நாடாளுமன்ற உறுப்பினரும் சமூக ஆர்வலருமான பதுரி ராசகோபால நாயுடுவின் மகள் ஆவார். தற்போது தெலுங்கு தேசம் கட்சியின் தலைமைக்குழு உறுப்பினராக உள்ளார். இந்தியாவின் ஆந்திரப் பிரதேச அரசாங்கத்தில் புவியியல் மற்றும் சுரங்கத் துறை அமைச்சராகவும்  சந்திரகிரி தொகுதியின் சட்டமன்ற உறுப்பினராகவும் இருந்தார். 2014 ஆம் ஆண்டு இவர் தெலுங்கு தேசம் கட்சியில் சேர்ந்தார்.

அருணா குமாரி தொழிலதிபரும் அமர ராசா குழும நிறுவனங்களின் நிறுவனருமான கல்லா ராமச்சந்திர நாயுடுவை மணந்தார்,. லேக் வியூ கல்லூரியில் கணினி அறிவியலில் இளம் அறிவியல் பட்டம் பெற்றார். கிரைசுலர் ஆணையகரக நிறுவனத்தில் கணினி நிபுணராகவும், விற்பனைப் பிரிவில் மேலாண்மை தகவல் அமைப்புகளுக்கான துறைத் தலைவராகவும் பணியாற்றினார். இவரது அரசியல் வாழ்க்கையில் ஆந்திரப் பிரதேச மகிளா காங்கிரசின் தலைவர் மற்றும் பிரதேச காங்கிரசு கமிட்டியின் பொதுச் செயலர் ஆகிய பதவிகளிலும் இருந்தார். 1989 ஆம் ஆண்டு முதல் 1994, மற்றும் 1999-2014 வரை சந்திரகிரி தொகுதியின் சட்டமன்ற உறுப்பினராக , ஆந்திரப் பிரதேச முதல்வர் மறைந்த ஒய்.எசு. ராசசேகர ரெட்டியின் முதலாவது ஆட்சிக் காலத்தில்  இருந்தார். உலகளாவிய சுகாதார திட்டம், *ஆரோக்யசிறீ*. காங்கிரசு அரசாங்கத்தின் இரண்டாவது ஆட்சியின் போது சாலைகள் மற்றும் கட்டிடங்களுக்கான அமைச்சராகவும் சில காலம் இருந்தார். அருணா குமாரி தெலுங்கில் பல நாவல்களை எழுதியுள்ளார்.

மேற்கோள்கள்
-----------

1. ↑  "Profile – Smt Aruna Kumari". Andhra Pradesh Govt. 2009-02-02 அன்று மூலம் பரணிடப்பட்டது. 2009-07-13 அன்று பார்க்கப்பட்டது.
2. ↑  "AP Assembly election results". Indian-Elections.com. pp. row 148. 20 May 2009 அன்று மூலம் பரணிடப்பட்டது. 2009-07-13 அன்று பார்க்கப்பட்டது.
3. ↑  "Former Congress Minister Aruna Kumari Galla joins TDP with her Son". *IANS*. news.biharprabha.com. 8 March 2014 அன்று பார்க்கப்பட்டது.
4. ↑  "Amara Raja Batteries Limited". *amararaja.co.in*.
5. ↑  "IMA bats for Galla Aruna". *தி இந்து*. Archived from the original on 2012-01-14. .
**உயிர்ப்பாதை விரைவுவண்டி** அல்லது **ஜீவன் ரேகா எக்ஸ்பிரஸ்** ( **Lifeline Express** or **Jeevan Rekha Express)** என்பது இம்பாக்ட் இந்தியா அறக்கட்டளை நடத்தும் ஒரு தொடர்வண்டி மருத்துவமனை ஆகும். இது இம்பாக்ட் யுகே என்னும் சர்வதேச தொண்டு நிறுவனத்தால், இந்தியப் பெருநிறுவனங்கள் மற்றும் தனிநபர்களின் நிதியுதவியால் உருவாக்கப்பட்டு,  இந்திய இரயில்வே மற்றும் சுகாதார அமைச்சகம் ஆகியவற்றின் ஒத்துழைப்பால் வளர்க்கப்பட்டது. இது 1991 சூலை 16 இல் தொடங்கப்பட்டு, மும்பை விக்டோரியா தொடர்வண்டி நிலையத்தில் இருந்து புறப்பட்டது. 2010 ஆம் ஆண்டு வரை இதன் பணிகளினால் கிட்டத்தட்ட 120 திட்டங்கள் நிறைவு செய்யப்பட்டு, 600,000 கிராமப்புற இந்திய மக்களுக்கு உதவியுள்ளது.

குறிக்கோள்
----------

மருத்துவ வசதிகள் இல்லாத இந்திய குக்கிராமங்களுக்கு மருத்துவ சேவை அளிப்பதைக் குறிக்கோளாகக் கொண்டு இந்த நடமாடும் மருத்தவமனை தொடங்கப்பட்டது. மருத்துவ சிகிச்சைக்காக நகரங்களுக்கு வந்து போக வாய்ப்பும் வசதியும் இல்லாத கிராம மக்களுக்கு தரமான பரிசோதனைகள், அறுவைச் சிகிச்சைகள் போன்ற பல மருத்துவ்வசதிகள் இந்திய இரயில்வே வழியாக கிடைக்க இந்த தொடர்வண்டி மருத்துவமனை செயல்படுகிறது. இந்த மருத்தவுமனையில் உலகத்தரமிக்க ஆய்வுக் கருவிகள், பரிசோதனை நிலையம், மருத்துர்கள் ஊழியர்கள் போன்றோர் தங்க இடம் போன்றவை உண்டு.

சேவைகள்
-------

லைஃப்லைன் எக்ஸ்பிரஸ் பலவகையான மருத்துவ சேவைகளை வழங்குகிறது

* எலும்புமுறிவு மருத்துவத்தில் எலும்பு முறிவு சீர்செய்தல், போலியோ போன்ற குறைபாடுகளுக்கு சிகிச்சை.
* கண்மருத்துவம், எ.கா. கண் புரை நோய் அறுவைச் சிகிச்சை, கண்ணாடி வழங்குதல் போன்றவை.
* செவிப்புல மருத்துவத்தில், கேட்கும் திறண் இழந்தவர்களுக்கு செவிப்புலனை மீட்டகும் அறுவைச் சிகிச்சை போன்றவை.
* ஒட்டறுவைச் சிகிச்சையில் உதடுகளைச் சரிசெய்தல் போன்றவை.
* கை கால் வலிப்பு  பற்றிய ஆலோசனை மற்றும் மருத்துவம்
* மருத்துவ ஆலோசனை மற்றும் மருத்துவ வழிகாட்டல்.
* நோய்த்தடுப்பு  மற்றும் பிற தடுப்பு நடவடிக்கைகள்.
* ஊட்டச்சத்து மதிப்பீடு மற்றும் சேவைகள்.
* கிராமப்புற மற்றும் அரை நகர்ப்புற பகுதி மக்களிடையே சுகாதார விழிப்புணர்வை மேம்படுத்துதல்

இந்த வண்டி நாட்டின் பல்வேறு பகுதிகளுக்கு பயணிக்கிறது, குறிப்பாக கிராமப் புறங்களுக்கும், நலவாழ்வு வசதிகள் குறைந்த பகுதிகளுக்கும், இயற்கைப் பேரழிவுகளால் பாதிக்கப்பட்ட பகுதிகள் போன்றவற்றிற்கு செல்கிறது. மேலும் இது ஒவ்வொரு இடத்திலும் 21 முதல் 25 நாட்கள் தங்கி மருத்துவ வசதிகளை (சாதாரண மற்றும் முக்கிய அறுவை சிகிச்சை) உள்ளூர் மக்களுக்கு  அளிக்கிறது. இது தொடங்கப்பட்ட 1991 முதல் தற்போதுவரை இயங்கி வருகிறது.

மேற்கோள்கள்
-----------

1. ↑  Chatterjee P (May 2010). "Hospital train provides lifeline to rural India". *Lancet* **375** (9729): 1860–1. doi:10.1016/S0140-6736(10)60856-2.
2. ↑  Gaikwad, Rahi. "The Lifeline Express: 25 years of changing lives" (in en). *The Hindu*.. பார்த்த நாள்: 2017-05-05.

வெளி இணைப்புகள்
---------------

* Impact India foundation.
* IMPACT Foundation UK.
* Student BMJ
* The Guardian
* Multimedia feature: India's Hospital Train
மின்மினிப் பூச்சி, *போட்டினசு பைராலிசு*
பெண் மின்மினிப் புழு, *இலாம்பிரிசு நாக்டிலுக்கா*
 *இலாம்பிரிசு நாக்டிலுக்கா*சீன ஆண், பெண் புணர்ச்சி. பெண் இளவியிரி சிறகுகளைப் பெற்றிருக்காது.
 உயிரொளி உமிழ்வண்டின்(எலாட்டெராயிடியா) காணொலி *Elateroidea*
**உயிரொளி உமிழ்வு** *(Bioluminescence)* என்பது உயிரினங்களால் வெளியிடப்படும் ஒளியாகும். இதனை வேதிம ஒளி உமிழ்தல் என்றும் கூறலாம். இந்நிகழ்வு கடல்வாழ் முதுகெலும்பிகள், முதுகுநாணற்ற உயிரிகள், சில பூஞ்சைகள், பாக்டீரியாக்கள் மற்றும் நிலவாழ் முதுகு நாணற்ற உயிரிகளான மின்மினிப் பூச்சிகள் போன்றவற்றில் காணப்படுகிறது.

ஒளி உமிழும் விதம்
-----------------

இந்த வேதிவினையில் ஒளியானது லூசிபெரின் என்ற நிறமி லூசிபெரேஸ் நொதியால் ஆக்சிஜனேற்றத்திற்கு உட்படும்போது வெளியிடப்படுகிறது.
சில உயிரினங்களில் லுாசிபெரின் வேதிப்பொருளிலிருந்து ஒளி வெளிப்படுவதற்கு கால்சியம், மெக்னீசியம் போன்ற துணைக்காரணிகள் தேவைப்படுகின்றன. மேலும் ஏ.டி.பி. மூலக்கூறும் தேவைப்படுகிறது.

பயன்கள்
-------

வெவ்வேறு இன உயிரிகளில் வெவ்வேறு வகையான லுாசிபெரேஸ் நொதி காணப்படுகிறது. உயிரொளி உமிழ்வு ஆழ்கடலில் வாழும் உயிரினங்களில் அதிகம் காணப்படுகிறது. இந்த உயிரினம் உமிழும் ஒளி அதற்குத் தேவையான உணவைக் கண்டறியவும், இனப்பெருக்கத்திற்கு அதன் துணையைக் கண்டறியவும் பயன்படுகிறது.

### மேலும் படிக்க

* Victor Benno Meyer-Rochow (2009) Bioluminescence in Focus - a collection of illuminating essays Research Signpost: ISBN 978-81-308-0357-9
* Shimomura, Osamu (2006). *Bioluminescence: Chemical Principles and Methods.* Word Scientific Publishing. ISBN 981-256-801-8.
* Lee, John (2016). "Bioluminescence, the Nature of the Light." The University of Georgia Libraries.
* Wilson, T.; Hastings, J.W. (1998). "Bioluminescence". *Annual Review of Cell Development* **14**: 197–230. doi:10.1146/annurev.cellbio.14.1.197. பப்மெட்:9891783.

### வெளியிணைப்புகள்

விக்கிமீடியா பொதுவகத்தில்,  
 ***Bioluminescence***   
என்பதின் ஊடகங்கள் உள்ளன. 



|  |  |
| --- | --- |
|  | Wikisource has the text of the 1920 *Encyclopedia Americana* article ***Luminosity of Animals***. |

* MBARI: Gonyaulax Bioluminescence
* UF/IFAS: glow-worms
* TED: Glowing life in an underwater world (video)
* Smithsonian Ocean Portal: Bioluminescent animals photo gallery
* National Geographic: Bioluminescence
* Annual Review of Marine Science: Bioluminescence in the Sea
**மும்மொழிக் கொள்கை** என்பது  1968 ஆம் ஆண்டு இந்திய அரசின் கல்வி அமைச்சகத்தால், மாநிலங்களுடன் கலந்தாலோசித்து உருவாக்கப்பட்டது. 1968 தேசிய கொள்கை முடிவின்படி "இந்தி, ஆங்கிலம் மற்றும் நவீன இந்திய மொழி (முன்னுரிமை தென்னிந்திய மொழிகளில் ஒன்று) இந்தி பேசும் மாநிலங்களில், இந்தி, ஆங்கிலம் மற்றும் இந்தி பேசாத மாநில மொழி ஒன்று என்பதாகும்.

தென்னிநிதியாவின் இந்தி பேசாத மாநிலங்களான கர்நாடகம், ஆந்திரம் மற்றும் முக்கியமாக தமிழகம் ஆகியவற்றின் கோரிக்கைகளுக்கு பதிலாக இந்த கொள்கை வகுக்கப்பட்டது. முன்னாள் முதலமைச்சர் சி. என். அணாணாதுரையின் முயற்சியால் மூன்று மொழிக் கொள்கை தமிழகத்தில் பின்பற்றப்படவில்லை.

வரலாறு
------

இந்த மும்மொழிக் கொள்கை பரிந்துரையானது பல்கலைக்கழக மானியக்குழுவால் முதன்முதலில் 1948-49 இல் தரப்பட்டது. பெல்ஜியம் மற்றும் சுவிட்சர்லாந்து போன்ற பிற பன்மொழி நாடுகளின் முன்னோடிகளை மேற்கோள் காட்டி இது பரிந்துரைக்கப்பட்டது. என்றாலும் இந்தியாவில் மூன்று மொழிகளை கட்டாயமாக படிக்க வேண்டியது அவசியமாக இல்லை என்று பல மாநிலங்களில் பார்க்கப்பட்டது. நவீன இந்தி ஒரு சிறுபான்மை மொழி என்பதை ஏற்றுக்கொண்டாலும், கன்னடம், தெலுங்கு, தமிழ், மராத்தி, பெங்காலி, பஞ்சாபி, மலையாளம், மற்றும் குஜராத்தி போன்றவற்றைவிட மேன்மை கொண்ட மொழியாக அது இல்லை. என்றாலும்   ஒவ்வொரு இந்திய மாநிலமும் கூட்டாட்சி செயல்பாடுகளில் பங்கேற்கக்கூடிய வழிமுறையாக ஆங்கிலத்துக்கு மாற்றாக இந்தியைக் கொண்டுவர இந்தி ஆணையம் மேலும் பரிந்துரைத்தது.

திறணாய்வு
---------

1967-1969 காலப்பகுதியில் தமிழக முதல்வராக இருந்த சி. என்.அண்ணாதுரை, தமிழ்நாட்டில் இந்தி கற்க வேண்டிய அவசியத்தை எதிர்த்தார், "வெளி உலகத்துடன் எங்களை இணைக்க ஆங்கிலம் இருக்கும்போது அதுவே இந்தியாவுக்குள்ளும் இணைப்பு மொழியாக இருக்க வல்லது. இது எப்படியென்றால் பூனை செல்ல ஒரு பெரிய துளை இருக்கும் போது பூனைக்குட்டி செல்ல என்று சுவரில் தனியாக ஒரு சிறிய துளை போடுவதைப் போன்றது. பூனைக்கு உள்ள பெரிய துளையே பூனைக்குட்டி செல்லவும் போதுமானது He was willing to adopt the formula in Tamil Nadu only on the condition that all other states of India too would adopt it. என்றார்.

இந்த மும்மொழி கொள்கையின் தோல்வியை கல்வியாளர்கள் குறிப்பிட்டுள்ளனர். ஹோவர்ட் பல்கலைக்கழகத்தின் அரசியல் விஞ்ஞானி பிரையன் வெய்ன்ஸ்டீன், "இந்தி பேசாத மொழி பேசும் மாநிலங்கள் (1968) இந்த உத்தரவைப் பின்பற்றவில்லை" என்று கூறினார். 1986 ஆண்டைய தேசிய கல்விக் கொள்கை 1968 மொழிக் கொள்கையை மீண்டும் வலியுறுத்தியது.

மேற்கோள்கள்
-----------

1. 1 2  "Three Language Formula". Government Of India Ministry Of Human Resource Development Department Of Education. 22 February 2012 அன்று மூலம் பரணிடப்பட்டது. 16 May 2016 அன்று பார்க்கப்பட்டது.
2. ↑  "Report of the University Education Commission (December 1948 – August 1949) Volume I" (PDF). Ministry of Education, Government of India. 1962. p. 280. 16 May 2016 அன்று பார்க்கப்பட்டது. Every boy and girl must obviously know the regional language, at the same time he should be acquainted with the Federal language, and should acquire the ability to read books in English.
3. ↑  "Anna and the Dravidian Movement". *South Asia Masala*. 17 May 2016 அன்று பார்க்கப்பட்டது.
4. ↑  Ramakrishnan, T. (2019-10-04). "When Annadurai endorsed the three-language formula" (in en-IN). *The Hindu*. .
5. ↑  Weinstein, Brian (1990). *Language Policy and Political Development*. Greenwood Publishing Group. பக். 95. பன்னாட்டுத் தரப்புத்தக எண்:0-89391-611-0.. பார்த்த நாள்: 16 May 2016.
"பழனி சுப்புடு" அவர்களைப் பற்றிய சிறப்பிதழ் ஒன்றைச் சுருதி (Sruti) என்னும் ஆங்கில இசை இதழ் வெளியிட்டது. அதன் முகப்புப் பக்கத்தில் உள்ள பழனி சுப்பிரமணியரின் படம். சுருதிச் சிறப்பிதழ் 33/34 (காலம் சூன்/சூலை 1987)
**பழனி சுப்பிரமணிய பிள்ளை** (1908–1962) என்பவர் தென்னிந்தியாவைச் சேர்ந்த மிருதங்க இசைக் கலைஞர் ஆவார். இவர் கஞ்சிரா வாசிப்பதிலும் வல்லவராகத் திகழ்ந்தவர்.

ஆரம்பகால வாழ்க்கை
-----------------

தமிழ்நாட்டில் ஏப்ரல் 20, 1908 அன்று இவர் பிறந்தார். பெற்றோர்: முத்தையா பிள்ளை - உண்ணாமலை அம்மாள். தந்தை முத்தையா பிள்ளையும் ஒரு மிருதங்க இசைக் கலைஞர் என்பதால் அவரிடமிருந்து இசை கற்கத் தொடங்கினார்.
தொடர்ந்து புதுக்கோட்டை தட்சிணாமூர்த்தி பிள்ளையிடம் மாணவராக மிருதங்கம் கற்றார். தனக்கு 20 வயது ஆவதற்கு முன்பே புகழ்வாய்ந்த பாடகர்களான காஞ்சிபுரம் நாயினாப் பிள்ளை, மழவரயேந்தல் சுப்பராம பாகவதர் மற்றும் முடிகொண்டான் வேங்கடராம ஐயர் ஆகியோருக்கு பக்கவாத்தியமாக மிருதங்கம் வாசித்தார்.

தொழில் வாழ்க்கை
---------------

இவர், கீழே குறிப்பிடப்பட்டுள்ள புகழ்மிக்க கருநாடக இசைப் பாடகர்களுக்கு பக்க வாத்தியமாக மிருதங்கம் வாசித்திருக்கிறார்:

* செம்பை வைத்தியநாத பாகவதர்
* ஜி. என். பாலசுப்பிரமணியம்
* செம்மங்குடி சீனிவாச ஐயர்
* அரியக்குடி இராமானுஜ ஐயங்கார்
* மதுரை மணி ஐயர்
* மகாராஜபுரம் விஸ்வநாத ஐயர்

புல்லாங்குழல் கலைஞர் டி. ஆர். மகாலிங்கம் மற்றும் வீணைக் கலைஞர் காரைக்குடி சாம்பசிவ ஐயருக்கு இவர் பக்க வாத்தியம் வாசித்திருக்கிறார்.

இவரின் குறிப்பிடத்தக்க மாணவர்கள்:

* டி. ரங்கநாதன் (வீணை தனம்மாளின் பெயரன்)
* எம். என். கந்தசாமி
* திருச்சி சங்கரன்
* தண்டமூரி ராம்மோகன் ராவ்
* பூவாளூர் வெங்கட்ராமன்
* கே. எஸ். காளிதாஸ்
* எஸ். சுவாமிநாதன்
* உடுமலை மயில்சாமி பிள்ளை
* ரகு பிரசாத்

சிறப்பு
-------

பழனி சுப்ரமணிய பிள்ளை, இடதுகையால் வாசிப்பவர். இதனால் ஆரம்பகாலத்தில் மேடையில் அமர்வதில் பல சிக்கல்களை அவர் எதிர்கொண்டார். *என்ன சிக்கல் என்பது கீழே விவரிக்கப்பட்டுள்ளது:*

கச்சேரி மேடையில் நாயகமாக 'வாய்ப்பாட்டுக்காரர்' இருக்க, அவரின் இடது பக்கத்தில் வயலின்; வலது பக்கத்தில் மிருதங்கம்... இதுவே நடைமுறை. வயலின் இசைக் கலைஞர் அமரும் இடத்தில் பழனி சுப்ரமணிய பிள்ளை அமர்ந்தால்தான் இடது கையால் சபை நோக்கியபடி வாசிக்க முடியும். ஆனால், எதிர்பக்கம் அமர்ந்து வாசிக்க புகழ்வாய்ந்த வயலின் இசைக் கலைஞர்கள் எதிர்ப்பு தெரிவித்தனர்.

மேடை நடைமுறையில் ஏற்பட்ட பிணக்கை தீர்த்து வைத்து இவருக்கு தொடர்ந்து தனது கச்சேரிகளில் வாய்ப்பளித்தார், செம்பை வைத்தியநாத பாகவதர். திறமைக்கு முன்னால் நடைமுறைச் சிக்கல்கள் தொலைந்து போயின.

இவரின் மற்றொரு சிறப்பு இவர் தனது தோற்றத்தில் எடுத்துக்கொண்ட கவனமாகும். எப்போதும் வெள்ளை வேட்டி, வெள்ளை சட்டை அணிவார். வாசனைப் பொருட்களை விரும்பி உபயோகிப்பார். இவரைப் போலவே பாடகர் ஜி. என். பாலசுப்பிரமணியம், வயலின் வித்துவான் மாயவரம் வி. ஆர். கோவிந்தராஜ பிள்ளை இருவரும் நல்ல தோற்றம் கொண்டவர்களாகவும் வாசனைத் திரவியங்கள் பயன்படுத்துபவர்களாகவும் இருந்தார்கள். இவர்கள் மூவரும் சேர்ந்து பங்குபற்றும் கச்சேரிகளின்போது அரங்கில் நறுமணம் கமழும்.

உசாத்துணை
---------

'லய மேதை பழனி சுப்பிரமணிய பிள்ளை' கட்டுரை, எழுதியவர்:அரங்க.செல்லராமன்; வெளியீடு: தினமணி - இசை விழா மலர் (2011 - 2012)
|  |
| --- |
| **நிக்குட்** |
| 

|  |  |
| --- | --- |
|  | ְ
ֱ
ֲ
ֳ
ִ |
|  | ֵ
ֶ
ַ
ָ
ֹ |
|  | ֻ
ּ
ֿ
ׁ
ׂ |

 |
| எடுத்துக்காட்டு |
|  |
| தொடக்க நூல் 1:9, அப்பொழுது கடவுள், "நீர் எல்லாம் ஓரிடத்தில் ஒன்றுசேர..."கருப்பாக எழுத்துக்கள், சிவப்பாக உயிர்க்குறி, நீலத்தில் யூதப் பாடல் |

உயிர்மெய் எழுத்துக்களை எழுதும் போது மெய்யெழுத்துக்களின் மீது உயிர் எழுத்து ஏறுவதனால் அமையும் வரிவடிவக் குறியீட்டு எழுத்துரு வடிவம் **உயிர்க்குறி** எனப்படும். சில உயிர்க்குறிகள் மெய்யெழுத்துக்கு முன்னாகவும் சில மெய்யெழுத்துக்கு பின்னாகவும் இணைகின்றன.

எபிரேய எழுத்துக்கூட்டு முறையில், இது **நிக்குட்** என அழைக்கப்படும். இது எபிரேய அரிச்சுவடி எழுத்துகளிடையே மாற்று உச்சரிப்புக்களாக உயிரொலிகளை பிரதிநிதுத்துவப்படுத்த பயன்படுத்தப்படும் வடிவ முறையாகும்.

தமிழிலுள்ள உயிர்க்குறிகள்
-------------------------

* அரவு அல்லது துணைக்கால்அரவு அல்லது துணைக்கால்
* விசிறிவிசிறி
* விசிறிச் சுழிவிசிறிச் சுழி
* ஒற்றைக் கொம்புஒற்றைக் கொம்பு
* இரட்டைக் கொம்புஇரட்டைக் கொம்பு
* சங்கிலிக் கொம்புசங்கிலிக் கொம்பு

உசாத்துணை
---------

1. ↑  Niqqud

வெளி இணைப்புகள்
---------------

* Interactive Niqqud Lesson பரணிடப்பட்டது 2016-03-11 at the வந்தவழி இயந்திரம்